Diari Oficial de la Generalitat Valenciana


Sumari del DOGV 3722, del 03-04-2000 (2000/2347)

RESOLUCIÓ de 17 de gener de 2000, del conseller d'Obres Públiques, Urbanisme i Transports, que fa referència a l'execució de sentència número 697, de 7 de juliol de 1993.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2347


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de gener de 2000, del conseller d'Obres Públiques, Urbanisme i Transports, que fa referència a l'execució de sentència número 697, de 7 de juliol de 1993. [2000/Q2347]
  
La Sala Contenciosa Administrativa del Tribunal Superior de Justícia de la Comunitat Valenciana, Secció Primera, ha vist els recursos número 01/1689/1989, promogut per Entreavenidas, SA; el número 01/1690/1989, interposat per Grand Hotel Crystal Palace, SA; i número Paulino Nohales Martínez, contra la resolució de la Conselleria d'Obres Públiques, Urbanisme i Transports, per la qual es desestima el recurs de reposició interposat contra una altra de 28 de desembre de 1988, sobre aprovació definitiva del Pla General d'Ordenació Urbana de València, s'ha dictat la sentència número 697, de 7 de juliol de 1993, la part dispositiva de la qual diu així:
  
«Decisió
  
Que hem d'estimar i estimem el recurs contenciós administratiu número 1689/1989, interposat per la procuradora María Luisa Belén Alcón Espinosa, en nom i representació d'Entreavenidas, SA, el recurs 1690/1989, interposat pel procurador José Antonio Peiró Guinot, en nom i representació de Grand Hotel Crystal Palace, SA, i el recurs 1709/1989, interposat pel lletrat Paulino Nohales Martínez, en nom propi, contra la resolució de la Conselleria d'Obres Públiques de 18 i 21 de juliol de 1989, que desestimava el recurs de reposició interposat contra una altra de 28 de desembre de 1989, per la qual s'aprova definitivament el Pla General d'Ordenació Urbana de València, i el declarem contrari a dret i l'anul·lem i el deixem sense efecte, pel que fa a la qualificació de la parcel·la que hi ha a l'illa compresa entre la Gran Via de Ferran el Catòlic, el passeig de la Petxina i el carrer del Beat Gaspar Bono (coneguda com dels Jesuïtes, d'ús escolar, que haurà de quedar amb les determinacions urbanístiques previstes en l'aprovació provisional, sense fer expressa imposició de les costes processals».
  
Vista la sentència de 29 d'octubre de 1999, de la Secció Cinquena, de la Sala Contenciosa Administrativa del Tribunal Supremo, dictada en el recurs de cassació número 7207/1993, per la qual s'acorda:
  
«Que hem de declarar i declarem que no pertoca el recurs de cassació número 7207/1993, i condemnen el recurrent a pagar les costes d'aquest».
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els propis termes l'esmentada sentència ferma número 697, de 7 de juliol de 1993, del Tribunal Superior de Justícia de la Comunitat Valenciana.